Rendkivüli ülések sorozata :: Püspökladány Jövőjéért Egyesület
Kezdőlap > Rendkivüli ülések sorozata
Rendkivüli önkormányzati ülések sorozata
2018.08.22. Soron kívüli ülés váratlan eseménye
A napirendre tűzött pszichiátriai lakóotthonok más helyszínen történő kivitelezéséhez felajánlható csere-telek lehetőségek tárgyalásán az önkormányzati képviselők kérdései az előzményekre is irányultak. (A jegyzőkönyv még nem készült el, részletek az ülés hangfelvételéből)
A jegyzőt helyettesítő aljegyzőhöz intézett kérdés arról, hogy 2017. márciusban a Szerepi önkormányzat ülésén tárgyalta a pszichiátriai lakóotthonok ügyét:
Létezik olyan, hogy aki Püspökladány aljegyzője, a Szerepen történt eseményeket nem tolmácsolja a munkáltatója felé, vagy hogy a munkáltatója hova csukta be a fülét abban az időszakban, amikor esetleg Ön szándékozta tájékoztatni ezekről a dolgokról?
Aljegyző: Nem kaptam meghívást Püspökladányban vezetőségi ülésre, senki nem kért tőlem tájékoztatást, hogy Szerepen milyen problémák vannak. Bárki megkérdezi, szívesen válaszolok, de magamtól nem jöhetek be, hogy tájékoztatást tudok adni…
Az Önkormányzat Szervezeti és Működési Szabályzatának 11. §-a szerint
(1) A Képviselő-testület ülésére tanácskozási joggal meg kell hívni: a) az aljegyzőt,
De az aljegyző kijelentése azt bizonyítja, hogy az önkormányzat ügyeinek figyelemmel kísérése érdekében kötelező meghívást éveken át elmulasztották. Erre bizonyítékot nyújtanak a Képviselő-testületi ülések jegyzőkönyvei.
Súlyos felelősséget jelent, hogy nem volt hivatalos információ-áramlás! Pedig fontos lett volna tudni azt a képviselőknek:
hogyan tudta Szerep önkormányzata eredményesen kiválasztani a pszichiátriai otthonok építési helyszínét a településük szélén...
A jegyző távollétének időszakában bebizonyosodott az Önkormányzat tarthatatlan jogi helyzete. A mulasztások miatt az aljegyző nem rendelkezett minden esetben naprakész információkkal.
SzMSz 68. §
(2) A jegyzőt távolléte, vagy akadályoztatása esetén az aljegyző helyettesíti. A jegyzői és aljegyzői tisztségek egyidejű betöltetlensége, illetve tartós akadályoztatásuk esetére a jegyzői feladatok ellátásának rendjét a polgármester határozza meg.
A megismert helyzetből fontos kérdés adódik: Tartós akadályoztatásnak minősíthető-e, ha az aljegyzőt nem hívják meg az ülésekre?
A jegyzői feladatok ellátásának rendjét a polgármester határozza meg, a mulasztásokért is felelős!
A megismert szabálysértések az Önkormányzat működését veszélyeztetik, de van még a Szervezeti és Működési Szabályzat 11. §-a szerint súlyos mulasztás:
c) a város országgyűlési képviselőjét,
Kínzó (költői) kérdés:
Hány alkalommal jelent meg Bodó Sándor országgyűlési képviselő Püspökladányban a Képviselő-testület ülésén?
A KÖZBIZALOM megomlása miatt
képviselői kezdményezésekre 2 munkanaponként Képviselő-testületi üléseket kellett összehívni
Testületi határozatok:
2018. 08. 09: a Bene Gyula utcai pszichiátriai lakóotthonok építéséről
2018. 08. 14: Intézményvezetői pályázatok
TOP pályázatok eredménytelen közbeszerzései
GESZ volt intézményvezetőjének bűnügyében pótmagánvád benyújtása
www.puspokladany.hu/kozadat/kepviselo_testulet/kivonatok/2018/2018_08_14.pdf
2018. 08. 16: Ügyvédi megbízás
Ellenkérelem benyújtása Dombi Imréné ellen
www.puspokladany.hu/kozadat/kepviselo_testulet/kivonatok/2018/2018_08_16.pdf
Újabb és újabb ügyek kerülnek felszínre, a morális válság tovább mélyül...